CELEX: 62017CN0627
Language: el
Date: 2017-11-08 00:00:00
Title: Υπόθεση C-627/17: Αίτηση προδικαστικής αποφάσεως την οποία υπέβαλε το Okresný súd Dunajská Streda (Σλοβακία) στις 8 Νοεμβρίου 2017 — ZSE Energia a.s. κατά RG

5.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/3
            
         Αίτηση προδικαστικής αποφάσεως την οποία υπέβαλε το Okresný súd Dunajská Streda (Σλοβακία) στις 8 Νοεμβρίου 2017 — ZSE Energia a.s. κατά RG
   (Υπόθεση C-627/17)
   (2018/C 042/06)
   Γλώσσα διαδικασίας: η σλοβακική
   
      Αιτούν δικαστήριο
   
   Okresný súd Dunajská Streda
   
      Διάδικοι στην υπόθεση της κύριας δίκης
   
   
      Ενάγουσα: ZSE Energia a.s.
   
      Εναγόμενος: RG
   
      Παρεμβαίνουσα: ZSE Energia CZ, s.r.o.
   
      Προδικαστικά ερωτήματα
   
   
            
               1)
            
            
               Πρέπει η έκφραση «ένας από τους διαδίκους» που περιέχεται στο άρθρο 3, παράγραφος 1, του κανονισμού (ΕΚ) 861/2007 (1) του Ευρωπαϊκού Κοινοβουλίου και του Συμβουλίου, της 11ης Ιουλίου 2007, για τη θέσπιση ευρωπαϊκής διαδικασίας μικροδιαφορών (στο εξής: κανονισμός 861/2007), να ερμηνευθεί υπό την έννοια ότι αφορά επίσης τον προσθέτως παρεμβαίνοντα, ήτοι το πρόσωπο που μετέχει σε δίκη και δεν είναι ενάγων (αιτών) ούτε εναγόμενος (καθού), αλλά παρεμβαίνει στη δίκη υπέρ του ενάγοντος (αιτούντος) ή του εναγομένου (καθού);
            
         
            
               2)
            
            
               Σε περίπτωση που ο «παρεμβαίνων» δεν πρέπει να χαρακτηριστεί ως «διάδικος» κατά την έννοια του άρθρου 3, παράγραφος 1, του κανονισμού 861/2007:
               εμπίπτει στο πεδίο εφαρμογής του κανονισμού 861/2007, σύμφωνα με τις συνδυασμένες διατάξεις του άρθρου του 2, παράγραφος 1, και του άρθρου του 3, παράγραφος 1, δίκη η οποία κινήθηκε μέσω του εντύπου Α του παραρτήματος του κανονισμού 861/2007 μεταξύ του ενάγοντος (αιτούντος) και του εναγομένου (καθού), όταν αυτοί είναι κάτοικοι του ίδιου κράτους μέλους με αυτό της έδρας του δικαστηρίου και μόνον ο «παρεμβαίνων» είναι κάτοικος άλλου κράτους μέλους;
            
         
      (1)  ΕΕ 2007, L 199, σ. 1.